
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea proiectului „Sprijinirea  şi aplicarea măsurilor pentru prevenirea  corupţiei şi consolidarea principiilor de etica si integritate in activitatea  administraţiei publice locale la nivelul municipiului Timişoara” cod smis 117063, în cadrul Programului Operaţional Capacitate Administrativă 2014-2020

Motivul emiterii proiectului de hotărâre

1. Descrierea situaţiei actuale

În anul 2018, Municipiul Timişoara a depus proiectul „Sprijinirea  şi aplicarea măsurilor pentru prevenirea  corupţiei şi consolidarea principiilor de etică şi integritate în activitatea  administraţiei publice locale la nivelul municipiului Timişoara” cod smis 117063, în vederea accesării finanţării nerambursabile în cadul Programului Operaţional Capacitate Administrativă, obiectivul specific 2.1 „Introducerea de sisteme şi standarde comune în administraţia publică locală ce optimizează procesele orientate către beneficiari în concordantă cu SCAP”. Proiectul a fost aprobat spre finanţare, fiind în perioada de precontractare.

2. Schimbări preconizate şi rezultate aşteptate

Obiectivul general al proiectului  îl constituie creşterea nivelului de transparenţă, etică şi integritate în cadrul administraţiei publice locale ale Muncipiului Timişoara, în conformitate cu  obiectivul specific 2.2 al POCA şi obiectivul tematic 11, prioritatea de investiţii 11i a Fondului Social European.
Rezultatul principal preconizat al proiectulului „Promovarea şi aplicarea măsurilor pentru prevenirea corupţiei şi consolidarea principiilor de etică şi integritate în activitatea administraţiei publice locale la nivelul municipiului Timişoara” cod smis 117063, îl consitutie creşterea gradului de transparenţă, etică si integritate la nivelul administraţiei publice locale. Proiectul îşi propune implicarea activă a angajaţilor din sistemul administraţiei publice locale a Municipiului Timisoara, nu doar a celor cu responsabilităţi specifice, în ceea ce priveste participarea la elaborarea şi aplicarea politicilor locale în domeniile relevante, respectiv cunoasterea, respectarea si aplicarea principiilor, valorilor, normelor si măsurilor cu privire la cresterea integrităţii, eticii si prevenirea corupţiei. 
3. Alte informaţii 

Nu este cazul
4.  Concluzii

Prin intermediul seminariior organizate, a materialelor elaborate, dar si a propunerilor în ceea ce priveste codificarea si diseminarea principalelor aspecte ale acestor politici si strategii, angajaţii Municipiului Timisoara vor cunoaste în detaliu atât consecinţele pe termen imediat, mediu sau lung pe care deficienţele constatate în ceea ce priveste aspectele de etică si integritate le pot avea asupra activităţii lor si asupra rezultatelor acesteia, dar si importanţa prevenirii fenomenelor de corupţie si a celor asociate.Drept urmare, odată cu cresterea nivelului de cunostinţe si asumare a prevederilor în domeniu de către angajaţii administraţiei publice locale, proiectul va contribui la o abordare unitară a normelor si mecanismelor de control dar si la cresterea nivelului de implementare al măsurilor cuprinse în principalele politici si strategii relevante.

